ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ആത്മനിര്ഭര് ഭാരത് ആപ്പ് ഇന്നൊവേഷന് ചലഞ്ചിന്റെ ഭാഗമായി വികസിപ്പിച്ച ആപ്ലിക്കേഷനുകളെ മന് കി ബാത്തില് പ്രശംസിച്ച് പ്രധാനമന്ത്രി
ആത്മനിര്ഭര് ഭാരത് ആപ്പ് ഇന്നൊവേഷന് ചലഞ്ചില് യുവാക്കള് ആവേശത്തോടെ പങ്കെടുത്തുവെന്ന് മന് കി ബാത്തിന്റെ ഏറ്റവും പുതിയ പതിപ്പില് സംസാരിക്കവെ പ്രധാനമന്ത്രി ചൂണ്ടിക്കാട്ടി. സമര്പ്പിച്ചവയില് മൂന്നില് രണ്ടും ടയര് 2, ടയര് 3 നഗരങ്ങളിലെ യുവാക്കളുടേതായിരുന്നുവെന്നും അദ്ദേഹം പറഞ്ഞു. വിവിധ വിഭാഗങ്ങളിലായി രണ്ട് ഡസനോളം ആപ്ലിക്കേഷനുകള്ക്ക് പുരസ്കാരങ്ങള് നല്കി. ഈ ആപ്ലിക്കേഷനുകളെ പരിചയപ്പെടാനും അവരുമായി ബന്ധപ്പെടാനും ശ്രോതാക്കളോട് പ്രധാനമന്ത്രി ആവശ്യപ്പെട്ടു.
കുട്ടികള്ക്ക് ഇടപെടലിലൂടെ പഠിക്കാനാകുന്ന ആപ്ലിക്കേഷനായ കുടുക്കി കിഡ്സ് ലേണിംഗ് ആപ്പ് ഉള്പ്പെടെ നിരവധി ആപ്ലിക്കേഷനുകളെക്കുറിച്ച് പ്രധാനമന്ത്രി ചര്ച്ച ചെയ്തു. കു കൂ കു എന്ന മൈക്രോ ബ്ലോഗിങ് പ്ലാറ്റ്ഫോമിനായുള്ള ആപ്ലിക്കേഷന്; യുവാക്കള്ക്കിടയില് ജനപ്രീതി നേടുന്ന ചിംഗാരി ആപ്ലിക്കേഷന്; ഏതെങ്കിലും സര്ക്കാര് പദ്ധതിയെക്കുറിച്ച് ശരിയായ വിവരങ്ങള് ലഭിക്കാനുള്ള ആസ്ക് സര്ക്കാര് ആപ്ലിക്കേഷന്; ഫിറ്റ്നെസ് ആപ്ലിക്കേഷനായ സ്റ്റെപ്പ് സെറ്റ് ഗോ തുടങ്ങിയവയെക്കുറിച്ചാണ് പ്രധാനമന്ത്രി സംസാരിച്ചത്.
ഇന്നത്തെ ചെറിയ സ്റ്റാര്ട്ടപ്പുകള് നാളെ വന്കിട കമ്പനികളായി മാറുകയും ലോകത്തിനുമുന്നില് ഇന്ത്യയുടെ അടയാളമായി മാറുമെന്നും പ്രധാനമന്ത്രി പറഞ്ഞു. ഇന്ന് ലോകത്ത് നിലനില്ക്കുന്ന വന്കിട കമ്പനികളെല്ലാം ഒരിക്കല് സ്റ്റാര്ട്ടപ്പുകളായിരുന്നുവെന്ന് ആരും മറക്കരുതെന്നും അദ്ദേഹം പറഞ്ഞു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
സെപ്റ്റംബർ 11,2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 73.05 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 33,376 പേർക്ക്
ചികിത്സയിലുള്ളത് ആകെ രോഗബാധിതരുടെ 1.18%
രാജ്യത്ത് നിലവിൽ ചികിത്സയിലുള്ളത് 3,91,516 പേർ
രോഗമുക്തി നിരക്ക് 97.49%
കഴിഞ്ഞ 24 മണിക്കൂറിനിടെ 32,198 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,23,74,497 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 78 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 12 ദിവസമായി 3 ശതമാനത്തിൽ താഴെ
ആകെ നടത്തിയത് 54.01 കോടി പരിശോധനകൾ.
SKY
(Visitor Counter : 160
ഭക്ഷ്യസംസ്കരണ വ്യവസായ മന്ത്രാലയം
പഞ്ചാബിലെ മെഗാ ഫുഡ് പാർക്കിന്റെ ഉദ്ഘാടനം ശ്രീ നരേന്ദ്ര സിംഗ് തോമർ നിർവ്വഹിച്ചു
 ഉദ്ഘാടനം കേന്ദ്ര കൃഷി,ഭക്ഷ്യസംസ്ക്കരണ, ഗ്രാമവികസന, പഞ്ചായത്തിരാജ് മന്ത്രി ശ്രീ നരേന്ദ്ര സിംഗ് തോമർ നിർവ്വഹിച്ചു. രാജ്യത്തെ കാർഷിക മേഖലയുടെ വികസനത്തിൽ പഞ്ചാബിനും ഹരിയാനയ്ക്കും നിർണായക പങ്കുണ്ടെന്ന് ശ്രീ തോമർ പറഞ്ഞു. ഭക്ഷ്യ സംസ്ക്കരണ മേഖലയിൽ ശ്രദ്ധ കേന്ദ്രീകരിക്കേണ്ടതുണ്ടെന്നും, അതുവഴി കർഷകർക്ക് ന്യായവിലയും,അനുബന്ധ മേഖലകൾക്ക് പ്രയോജനവും ലഭിക്കുമെന്നും അദ്ദേഹം പറഞ്ഞു.
107.83 കോടി രൂപ ചെലവിൽ നിർമ്മിച്ച മെഗാ ഫുഡ് പാർക്ക് 55 ഏക്കറിൽ വ്യാപിച്ചു കിടക്കുന്നു. 25000 ത്തോളം കർഷകർക്ക് ഗുണഫലം ലഭിക്കുമെന്നും, 5000 ത്തോളം പേർക്ക് തൊഴിൽ ലഭിക്കുമെന്നുമാണ് പ്രതീക്ഷിക്കപ്പെടുന്നത്.മെഗാ ഫുഡ് പാർക്കിൽ, അസംസ്കൃത വസ്തുക്കൾ /സംസ്ക്കരിച്ച ഉത്പന്നങ്ങൾ എന്നിവയ്ക്കുള്ള സംഭരണ ശാല , സിലോസ് , ശീതീകൃത സംഭരണ ശാല , ഐ.ക്യു.എഫ്.& ഡീപ് ഫ്രീസർ  എന്നീ സൗകര്യങ്ങൾ ഒരുക്കിയിട്ടുണ്ട്.
ഏറ്റവും പുതിയ സാങ്കേതികവിദ്യയും സംസ്ക്കരണ സൗകര്യങ്ങളും ഭക്ഷ്യ ഉത്പന്നങ്ങൾ പാഴാകുന്നത് ഒഴിവാക്കുമെന്നും,കർഷകർക്ക് ന്യായവില ഉറപ്പാക്കുമെന്നും കേന്ദ്ര ഭക്ഷ്യ സംസ്ക്കരണ സഹമന്ത്രി ശ്രീ രമേശ്വർ തേലി പറഞ്ഞു.
പ്രധാനമന്ത്രിയുടെ ഓഫീസ്
'ശുചിത്വം തന്നെ സേവനം' പരിപാടിയുടെ ഭാഗമായി പ്രധാനമന്ത്രി ഡല്ഹിയിലെ സ്കൂളില് ശ്രമദാനം നടത്തി
പ്രധാനമന്ത്രി ശ്രീ. നരേന്ദ്ര മോദി 'ശുചിത്വം തന്നെ സേവനം' പരിപാടിയുടെ ഭാഗമായി ഇന്ന് ഡല്ഹിയിലെ ഒരു സ്കൂളില് ശ്രമദാനം നടത്തി. 'ശുചിത്വം തന്നെ സേവനം' പ്രസ്ഥാനത്തിന്റെ ഉദ്ഘാടനത്തോടനുബന്ധിച്ച് രാജ്യത്തുടനീളമുള്ള 17 സ്ഥലങ്ങളില് നിന്നും സമൂഹത്തിലെ വിവിധ വിഭാഗത്തില്പ്പെട്ട ആളുകളുമായി വീഡിയോ കോണ്ഫെറെന്സിലൂടെ നടത്തിയ ആശയവിനിമയത്തിന് തൊട്ടു പിന്നാലെ, പ്രധാനമന്ത്രി സെന്ട്രല് ഡല്ഹിയിലെ റാണി ഝാന്സി റോഡിലുള്ള ബാബാസാഹേബ് അംബേദ്കര് ഹയര് സെക്കന്ററി സ്കൂളിലേക്ക് പോയി. അവിടെ അദ്ദേഹം ബാബാസാഹേബ് അംബേദ്ക്കറുടെ പ്രതിമയില് പുഷ്പാര്ച്ചന നടത്തുകയും ശുചീകരണ യജ്ഞത്തില് പങ്ക് ചേരുകയും ചെയ്തു. സ്ക്കൂളിലെ കുട്ടികളുമായി നടത്തിയ ആശയവിനിമയത്തില് ശുചിത്വ പ്രവര്ത്തനങ്ങളില് പങ്കെടുക്കാന് അദ്ദേഹം അവരെ ആഹ്വാനം ചെയ്തു.
(പ്രധാനമന്ത്രി സ്കൂളിലേക്കും സ്കൂളില് നിന്ന് തിരിച്ചും യാത്ര ചെയ്തത് സാധാരണ ഗതാഗതത്തില് പതിവ് പ്രോട്ടോകോളുകളൊന്നും ഇല്ലാതെ ആയിരുന്നു. പ്രധാനമന്ത്രിയുടെ യാത്രയ്ക്കായി പ്രത്യേക സജ്ജീകരണങ്ങളും ഏര്പ്പെടുത്തിയിരുന്നില്ല.
പട്ടിക ജാതിക്കാരുടെ വിദ്യാഭ്യാസപരവും ,സാമൂഹികവും സാമ്പത്തികവുമായ പുരോഗതി ലക്ഷ്യമിട്ട് 1946 ല് ഡോ . അംബേദ്കര് സ്വയം വാങ്ങിയതാണ് ഈ സ്കൂള് ക്യാമ്പസ് .
ND MRD
ടെക്സ്റ്റൈല്സ് മന്ത്രാലയം
2014-15 മുതല് 2020-21 വരെയുള്ള പരുത്തി സീസണില്  താങ്ങുവില പ്രവര്ത്തനങ്ങളിലുണ്ടായ നഷ്ടത്തിന്റെ ബാദ്ധ്യതാചെലവുകള് മടക്കി നല്കുന്നതിന് കേന്ദ്ര മന്ത്രിസഭയുടെ അംഗീകാരം
2014-15 മുതല് 2020-21 വരെയുള്ള പരുത്തി സീസണുകള്ക്കായി കോട്ടണ് കമ്മീഷന് ഓഫ് ഇന്ത്യയ്ക്ക് ക്ക് 17,408.85 കോടി രൂപയുടെ വില പിന്തുണയ്ക്കും മന്ത്രിസഭയുടെ അംഗീകാരം
പരുത്തി സീസണ് 2014-15 മുതല് 2020-21 വരെ  കോട്ടണ് കമ്മിഷന് ഓഫ് ഇന്ത്യ ക്കുള്ള പ്രതിബദ്ധതാ താങ്ങുവിലയ്ക്കുള്ള 17,408.85 കോടി രൂപയ്ക്ക് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന സാമ്പത്തികകാര്യങ്ങള്ക്കുള്ള മന്ത്രിസഭാ സമിതി അംഗീകാരം നല്കി. പരുത്തി കര്ഷകരുടെ താല്പ്പര്യങ്ങള് സംരക്ഷിക്കുന്നതിനായി, 2014-15 മുതല് 2020-21 വരെയുള്ള പരുത്തി വര്ഷങ്ങളില് പരുത്തിയുടെ വില എം.എസ്.പി വിലയ്ക്കൊപ്പം എത്തിയതിനാല് താങ്ങുവില നടപടികള് ഉചിതമാണ്. ഇതിന്റെ നടത്തിപ്പ് രാജ്യത്തിന്റെ സാമ്പത്തിക പ്രവര്ത്തനങ്ങളില് പരുത്തി കര്ഷകരെ ഉള്ച്ചേര്ക്കുന്നത് വര്ദ്ധിപ്പിക്കും. താങ്ങുവില പ്രവര്ത്തനങ്ങള് പരുത്തിയുടെ വില സ്ഥിരപ്പെടുത്തുന്നതിനും കര്ഷകരുടെ ദുരിതം ലഘൂകരിക്കുന്നതിനും സഹായിച്ചു.
ഏകദേശം 58 ലക്ഷം പരുത്തികര്ഷകരുടെയും പരുത്തി സംസ്ക്കരണം വില്പ്പനപോലെയുള്ള അനുബന്ധ പ്രവര്ത്തനങ്ങളില് ഏര്പ്പെടുകയും ചെയ്തിട്ടുള്ള 400 മുതല് 500 ലക്ഷം കര്ഷകരുടെയും ഉപജീവനം സുസ്ഥിരമാക്കുന്നതിന് സുപ്രധാനമായ പങ്കുവഹിക്കുന്ന പ്രധാനപ്പെട്ട നാണ്യവിളകളിലൊന്നാണ് പരുത്തി.
202-21 പരുത്തി സീസണില് 133 ലക്ഷം ഹെക്ടര് വിസ്തൃതിയിലെ പരുത്തിക്കൃഷിയില് നിന്ന് കണക്കാക്കുന്ന 360 ലക്ഷം കെട്ടുകളുടെ ഉല്പ്പാദനം മൊത്തം ആഗോള പരുത്തി ഉല്പ്പാദനത്തിന്റെ 25% ത്തോളം വരും. കമ്മിഷന് ഫോര് അഗ്രികള്ച്ചര് കോസ്റ്റ്സ് ആന്റ് പ്രൈസസിന്റെ ശിപാര്ശകള് അടിസ്ഥാനമാക്കി കേന്ദ്ര ഗവണ്മെന്റ് പരുത്തി വിത്തിന്  എം.എസ്.പി നിശ്ചയിച്ചിരുന്നു.
പരുത്തിയുടെ വില എം.എസ്.പി നിലവാരത്തിന് താഴെ താഴുമ്പോള്, കര്ഷകരില് നിന്ന് എഫ്.എ.ക്യു ഗ്രേഡ് പരുത്തി ഒരു ഗുണനിലവാരപരിധിയും നിശ്ചയിക്കാതെ കര്ഷകരില് നിന്നും ഏറ്റെടുക്കുന്നതിന് ഇന്ത്യാ ഗവണ്മെന്റ് സി.സി.ഐയെ സെന്ട്രല് നോഡല് ഏജന്സിയായി നിയമിച്ചിരുന്നു. പ്രതികൂല വില സാഹചര്യത്തിലും കര്ഷര് ദുരിതവില്പ്പനയില് നിന്നും എം.എസ്.പി പ്രവര്ത്തനങ്ങള് പരുത്തികര്ഷകരെ സംരക്ഷിക്കുന്നു.
ഇന്ത്യയെ സ്വാശ്രയമാക്കുന്നതിന് സ്പിന്നിംഗ് വ്യവസായത്തിലെ അസംസ്കൃത വസ്തുവായ ഗുണനിലവാരമുള്ള പരുത്തിക്കായി പരുത്തി കൃഷിയില് സ്ഥായിയായ താല്പര്യം നിലനിര്ത്തുന്നതിന് രാജ്യത്തെ പരുത്തികര്ഷകരെ പ്രചോദിപ്പിക്കുന്നതിനുള്ള ഉല്കൃഷ്ടമായ പ്രവര്ത്തനമാണ് എം.എസ്.പി പ്രവര്ത്തനങ്ങള്. 143 ജില്ലകളിലായി 474 സംഭരണ കേന്ദ്രങ്ങള് തുറന്ന് 11 പ്രധാന പരുത്തി ഉല്പ്പാദിപ്പിക്കുന്ന സംസ്ഥാനങ്ങളിലും സി.സി.ഐ അതിന്റെ പശ്ചാത്തലസൗകര്യങ്ങള് തയാറാക്കിയിട്ടുണ്ട്.
ആഗോള മഹാമാരി സമയത്തെ കഴിഞ്ഞ രണ്ട് പരുത്തി സീസണുകളിലായി  സി.സി.ഐ രാജ്യത്തെ പരുത്തി ഉല്പ്പാദനത്തിന്റെ മൂന്നിലൊന്നു ഭാഗവും അതായത് ഏകദേശം 200 ലക്ഷം കെട്ടുകള് സംഭരിക്കുകയും 40 ലക്ഷം കര്ഷകരുടെ ബാങ്ക് അക്കൗണ്ടുകളില് 55,000/ കോടിയിലധികം രൂപ നേരിട്ട് വിതരണം ചെയ്യുകയും ചെയ്തു. .
നിലവിലെ പരുത്തി സീസണില്, അതായത് 2021-022ലേതില്, എം.എസ്.പി പ്രവര്ത്തനങ്ങളുടെ ഏത് സംഭാവവ്യസ്ഥയും നേരിടുന്നതിനായി പരുത്തി കൃഷി ചെയ്യുന്ന 11 പ്രധാന സംസ്ഥാനങ്ങളിലും 450-ലധികം സംഭരണ കേന്ദ്രങ്ങളില് മനുഷ്യശക്തിയെ വിന്യസിക്കുന്നത് ഉള്പ്പെടെ മതിയായ എല്ലാ ക്രമീകരണങ്ങളും സി.സി.ഐ ഇതിനകം തന്നെ ചെയ്തിട്ടുണ്ട്.
രാജ്യരക്ഷാ മന്ത്രാലയം
കരസേന ഉപമേധാവി ലഫ്റ്റനന്റ് ജനറൽ സി പി മൊഹന്തി അമേരിക്ക സന്ദർശിക്കുന്നു
ന്യൂഡൽഹി, ആഗസ്റ്റ് 15, 2021
കരസേന ഉപമേധാവി ലഫ്റ്റനന്റ് ജനറൽ സി പി മൊഹന്തി അഞ്ച് ദിവസത്തെ സന്ദർശനത്തിനായി അമേരിക്കയിലെത്തി. ഉഭയകക്ഷി സൈനിക സഹകരണം മെച്ചപ്പെടുത്തുകയും സൈനിക-പ്രതിരോധ പങ്കാളിത്തത്തിനുള്ള ഭാവി സാധ്യതകൾ കണ്ടെത്തുകയുമാണ് സന്ദർശനത്തിന്റെ ലക്ഷ്യം.
ഹവായിയിൽ നടക്കുന്ന ബഹുരാഷ്ട്ര മേധാവികളുടെ പ്രതിരോധ സമ്മേളനത്തിൽ ഉപമേധാവി പങ്കെടുക്കും. മൂന്ന് പ്രധാന വിഷയങ്ങളെക്കുറിച്ചുള്ള ചർച്ചകളാണ് കോൺഫറൻസിൽ ചർച്ചചെയ്യുക:
1) കോവിഡ്-19 ദേശീയ സുരക്ഷയിൽ എങ്ങനെ മാറ്റം വരുത്തും
2) ഇന്തോ-പസഫിക്കിൽ വിവിധ രാഷ്ട്രങ്ങളുടെ സ്വതന്ത്രവും തുറന്നതുമായ പങ്ക്
3) സാങ്കേതികവിദ്യ അധിഷ്ഠിതമായ ഭീഷണികൾ ഉയർത്തുന്ന വെല്ലുവിളികളും അവസരങ്ങളും
സന്ദർശനത്തിനിടെ, ചീഫ്സ് ഓഫ് ഡിഫൻസ് കോൺഫറൻസിൽ പങ്കെടുക്കുന്ന വിവിധ രാജ്യങ്ങളിലെ മുതിർന്ന സൈനിക നേതൃത്വവുമായി ലഫ്റ്റനന്റ് ജനറൽ സി പി മൊഹന്തി ആശയവിനിമയം നടത്തും.
പിന്നീട്, കരസേന ഉപമേധാവി, വാഷിംഗ്ടൺ ഡിസിയിലേക്ക് പോകുകയും യുഎസിലെ പ്രതിരോധ വകുപ്പിലെ മുതിർന്ന സൈനിക നേതാക്കളുമായും സിവിലിയൻ ഉദ്യോഗസ്ഥരുമായും ആശയവിനിമയം നടത്തുകയും ചെയ്യും.
(Visitor Counter : 104
പ്രധാനമന്ത്രിയുടെ ഓഫീസ്
ജനാധിപത്യത്തിനായുള്ള ഉച്ചകോടിയിൽ പ്രധാനമന്ത്രി നരേന്ദ്ര മോദിയുടെ ദേശീയ പ്രസ്താവന
ശ്രേഷ്ഠരേ ,
നമസ്കാരം
ഈ ഉച്ചകോടിയിൽ ലോകത്തിലെ ഏറ്റവും വലിയ ജനാധിപത്യത്തെ പ്രതിനിധീകരിക്കുന്നതിൽ ഞാൻ അഭിമാനിക്കുന്നു. ജനാധിപത്യ മനോഭാവം നമ്മുടെ നാഗരികതയുടെ ധാർമ്മികതയുടെ അവിഭാജ്യഘടകമാണ്. തിരഞ്ഞെടുക്കപ്പെട്ട റിപ്പബ്ലിക്കൻ നഗര-സംസ്ഥാനങ്ങളായ ലിച്ചാവി, ശാക്യ എന്നിവ 2500 വർഷങ്ങൾക്ക് മുമ്പ് ഇന്ത്യയിൽ തഴച്ചുവളർന്നു. ജനാധിപത്യ പങ്കാളിത്തത്തിന്റെ തത്വങ്ങൾ ക്രോഡീകരിച്ച പത്താം നൂറ്റാണ്ടിലെ "ഉത്തരമേരൂർ" ലിഖിതത്തിലും ഇതേ ജനാധിപത്യ ചൈതന്യം കാണാം. ഈ ജനാധിപത്യ മനോഭാവവും ധാർമ്മികതയും പുരാതന ഇന്ത്യയെ ഏറ്റവും സമ്പന്നമായ ഒന്നാക്കി മാറ്റി. നൂറ്റാണ്ടുകൾ നീണ്ട കൊളോണിയൽ ഭരണത്തിന് ഇന്ത്യൻ ജനതയുടെ ജനാധിപത്യബോധത്തെ അടിച്ചമർത്താൻ കഴിഞ്ഞില്ല. ഇന്ത്യയുടെ സ്വാതന്ത്ര്യത്തോടെ അത് വീണ്ടും പൂർണ്ണമായ ആവിഷ്കാരം കണ്ടെത്തി, കഴിഞ്ഞ 75 വർഷമായി ജനാധിപത്യ രാഷ്ട്ര നിർമ്മാണത്തിന്റെ സമാനതകളില്ലാത്ത കഥയിലേക്ക് നയിച്ചു.
എല്ലാ മേഖലകളിലും അഭൂതപൂർവമായ സാമൂഹിക-സാമ്പത്തിക ഉൾപ്പെടുത്തലിന്റെ കഥയാണിത്. ആരോഗ്യം, വിദ്യാഭ്യാസം, മനുഷ്യന്റെ ക്ഷേമം എന്നിവയിൽ സങ്കൽപ്പിക്കാൻ കഴിയാത്ത അളവിൽ നിരന്തരമായ പുരോഗതിയുടെ കഥയാണിത്. ഇന്ത്യയുടെ കഥയ്ക്ക് ലോകത്തിന് വ്യക്തമായ ഒരു സന്ദേശമുണ്ട്. ജനാധിപത്യത്തിന് പ്രദാനം ചെയ്യാൻ കഴിയും, ജനാധിപത്യം പ്രദാനം ചെയ്തു കഴിഞ്ഞു , ജനാധിപത്യം പ്രദാനം ചെയുന്നത് തുടരും.
ശ്രേഷ്ഠരേ,
ബഹുകക്ഷി തിരഞ്ഞെടുപ്പുകൾ, സ്വതന്ത്ര ജുഡീഷ്യറി, സ്വതന്ത്ര മാധ്യമങ്ങൾ എന്നിങ്ങനെയുള്ള ഘടനാപരമായ സവിശേഷതകൾ - ജനാധിപത്യത്തിന്റെ പ്രധാന ഉപകരണങ്ങളാണ്. എന്നിരുന്നാലും, ജനാധിപത്യത്തിന്റെ അടിസ്ഥാന ശക്തി നമ്മുടെ പൗരന്മാരുടെയും നമ്മുടെ സമൂഹത്തിന്റെയും ഉള്ളിലുള്ള ചൈതന്യവും ധാർമ്മികതയുമാണ്. ജനാധിപത്യം എന്നത് ജനങ്ങളാൽ, ജനങ്ങൾക്ക് വേണ്ടി മാത്രമല്ല, ജനങ്ങളോടൊപ്പം, ജനങ്ങൾക്കുള്ളിൽ കൂടിയാണ്.
ശ്രേഷ്ഠരേ
ലോകത്തിന്റെ വിവിധ ഭാഗങ്ങൾ ജനാധിപത്യ വികസനത്തിന്റെ വിവിധ പാതകൾ പിന്തുടർന്നു. നമുക്ക് പരസ്പരം പഠിക്കാൻ ഏറെയുണ്ട്. നാമെല്ലാവരും നമ്മുടെ ജനാധിപത്യ രീതികളും സംവിധാനങ്ങളും നിരന്തരം മെച്ചപ്പെടുത്തേണ്ടതുണ്ട്. ഒപ്പം, നാമെല്ലാവരും ഉൾപ്പെടുത്തൽ, സുതാര്യത, മാനുഷിക അന്തസ്സ്, പ്രതികരിക്കുന്ന പരാതികൾ പരിഹരിക്കൽ, അധികാര വികേന്ദ്രീകരണം എന്നിവ തുടർച്ചയായി വർദ്ധിപ്പിക്കേണ്ടതുണ്ട്.
ഈ സാഹചര്യത്തിൽ, ഇന്നത്തെ യോഗം ജനാധിപത്യ രാജ്യങ്ങൾ തമ്മിലുള്ള സഹകരണം വർദ്ധിപ്പിക്കുന്നതിനുള്ള സമയോചിതമായ വേദി ഒരുക്കുന്നു. സ്വതന്ത്രവും നീതിയുക്തവുമായ തിരഞ്ഞെടുപ്പ് നടത്തുന്നതിലും നൂതന ഡിജിറ്റൽ സൊല്യൂഷനുകളിലൂടെ ഭരണത്തിന്റെ എല്ലാ മേഖലകളിലും സുതാര്യത വർദ്ധിപ്പിക്കുന്നതിലും ഇന്ത്യ തങ്ങളുടെ വൈദഗ്ധ്യം പങ്കിടുന്നതിൽ സന്തോഷമുണ്ട്. സോഷ്യൽ മീഡിയ, ക്രിപ്റ്റോ-കറൻസികൾ തുടങ്ങിയ ഉയർന്നുവരുന്ന സാങ്കേതികവിദ്യകൾക്കായുള്ള ആഗോള മാനദണ്ഡങ്ങളും നാം സംയുക്തമായി രൂപപ്പെടുത്തണം, അതുവഴി അവ ജനാധിപത്യത്തെ ശാക്തീകരിക്കാനാണ് , മരിച്ചു അതിനെ തുരങ്കം വയ്ക്കാനല്ല
ഉപയോഗിക്കുന്നത് എന്നുറപ് വരുത്തണം .
ഒരുമിച്ച് പ്രവർത്തിക്കുന്നതിലൂടെ, ജനാധിപത്യരാജ്യങ്ങൾക്ക് നമ്മുടെ പൗരന്മാരുടെ അഭിലാഷങ്ങൾ നിറവേറ്റാനും മാനവികതയുടെ ജനാധിപത്യ ചൈതന്യം ആഘോഷിക്കാനും കഴിയും. ഈ മഹത്തായ ഉദ്യമത്തിൽ സഹ ജനാധിപത്യ രാജ്യങ്ങളുമായിചേർന്ന് പ്രവർത്തിക്കാൻ ഇന്ത്യ തയ്യാറാണ്.
നന്ദി. വളരെയധികം നന്ദി.
(
ആഭ്യന്തരകാര്യ മന്ത്രാലയം
ഇന്ത്യയും ദുരന്ത പ്രതിരോധ അടിസ്ഥാന സൗകര്യങ്ങളുടെ സഖ്യവും തമ്മിലുള്ള ആസ്ഥാന കരാറിന് കേന്ദ്രമന്ത്രിസഭയുടെ അംഗീകാരം
ഇന്ത്യയും ദുരന്ത പ്രതിരോധ അടിസ്ഥാന സൗകര്യങ്ങളുടെ സഖ്യവും  തമ്മിൽ 2022 ഓഗസ്റ്റ് 22-ന് ഒപ്പുവച്ച ആസ്ഥാന കരാറിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്ര മന്ത്രിസഭായോഗം അംഗീകാരം നൽകി .
2019 സെപ്റ്റംബർ 23-ന് ന്യൂയോർക്കിൽ നടന്ന ഐക്യരാഷ്ട്രസഭയുടെ കാലാവസ്ഥാ ഉച്ചകോടിയിൽ ഇന്ത്യൻ പ്രധാനമന്ത്രിയാണ് സി ഡി ആർ ഐ ആരംഭിച്ചത്. ഇന്ത്യാ ഗവൺമെന്റ് ആരംഭിച്ച ഒരു പ്രധാന ആഗോള സംരംഭമാണിത് കാലാവസ്ഥാ വ്യതിയാനത്തിലും ദുരന്തത്തെ പ്രതിരോധിക്കുന്ന കാര്യങ്ങളിലും ആഗോള നേതൃത്വപരമായ പങ്ക് നേടാനുള്ള ഇന്ത്യയുടെ ശ്രമമായാണ് ഇത് കാണുന്നത്.
2019 ആഗസ്റ്റ് 28 മുതൽ , സിഡിആർഐ അതിന്റെ സപ്പോർട്ടിംഗ് സെക്രട്ടേറിയറ്റിനൊപ്പം ന്യൂ ഡൽഹിയിൽ സ്ഥാപിക്കുന്നതിന് മന്ത്രിസഭ അംഗീകാരം നൽകി, കൂടാതെ . 2019-20 മുതൽ 2023-24 വരെയുള്ള 5 വർഷത്തെ കാലയളവിൽ സിഡിആർഐയിലേക്ക് ഇന്ത്യൻ ഗവൺമെന്റിന്റെ 480 കോടി രൂപയുടെ സാമ്പത്തിക സഹായത്തിനുള്ള അംഗീകാരവും നൽകി .
തുടർന്ന്, 2022 ജൂൺ 29-ന്, സിഡിആർഐയെ ഒരു അന്താരാഷ്ട്ര സംഘടനയായി അംഗീകരിക്കുന്നതിനും സിഡിആർഐ ഇളവുകൾ, ബാധ്യതയില്ലായ്മ, ആനുകൂല്യങ്ങൾ എന്നിവ നൽകുന്നതിനുള്ള ആസ്ഥാന കരാറിൽ ഒപ്പിടുന്നതിനും 1947ലെ യുഎൻ  നിയമത്തിലെ മൂന്നാം വകുപ്പ് പ്രകാരം മന്ത്രിസഭ അംഗീകാരം നൽകി.
മന്ത്രിസഭാ തീരുമാനത്തിന് അനുസൃതമായി, 2022 ഓഗസ്റ്റ് 22-ന് കേന്ദ്ര ഗവണ്മെന്റും സിഡിആർഐയും തമ്മിൽആസ്ഥാന കരാറിൽ ഒപ്പുവച്ചു.
ദേശീയ ഗവൺമെന്റുകൾ, യുഎൻ ഏജൻസികൾ, പ്രോഗ്രാമുകൾ, ബഹുമുഖ വികസന ബാങ്കുകൾ, ധനകാര്യ സംവിധാനങ്ങൾ, സ്വകാര്യ മേഖല, അക്കാദമിക്, വിജ്ഞാന സ്ഥാപനങ്ങൾ എന്നിവയുടെ ആഗോള പങ്കാളിത്തമായ സിഡിആർഐ, കാലാവസ്ഥാ, ദുരന്തസാധ്യതകൾ എന്നിവയിൽ അടിസ്ഥാന സൗകര്യ സംവിധാനങ്ങളുടെ പ്രതിരോധം പ്രോത്സാഹിപ്പിക്കാനും അതുവഴി സുസ്ഥിര വികസനം ഉറപ്പാക്കാനും ലക്ഷ്യമിടുന്നു.
ആരംഭിച്ചതുമുതൽ, മുപ്പത്തിയൊന്ന് രാജ്യങ്ങളും ആറ് അന്താരാഷ്ട്ര സംഘടനകളും രണ്ട് സ്വകാര്യമേഖലാ സ്ഥാപനങ്ങളും സിഡിആർഐയിൽ അംഗങ്ങളായി. സാമ്പത്തികമായി പുരോഗമിച്ച വിവിധ രാജ്യങ്ങൾ, വികസ്വര രാജ്യങ്ങൾ, കാലാവസ്ഥാ വ്യതിയാനത്തിനും ദുരന്തങ്ങൾക്കും ഏറ്റവും കൂടുതൽ സാധ്യതയുള്ള രാജ്യങ്ങൾ എന്നിവയെ ആകർഷിച്ചുകൊണ്ട് സിഡിആർഐ അതിന്റെ അംഗത്വം തുടർച്ചയായി വിപുലപ്പെടുത്തുന്നു.
ഇന്ത്യ ഗവണ്മെന്റും സിഡിആർഐയും തമ്മിൽ ഒപ്പുവച്ച ആസ്ഥാന ഉടമ്പടി അംഗീകാരം, 1947 ലെ ഐക്യരാഷ്ട്രസഭ  നിയമത്തിലെ ,മൂന്നാം വകുപ്പ് പ്രകാരമുള്ള ഇളവുകൾ, ബാധ്യതയില്ലായ്മ, പ്രത്യേകാവകാശങ്ങൾ എന്നിവ അനുവദിക്കുന്നതിന് സഹായകമാകും. അന്താരാഷ്ട്ര തലത്തിൽ അതിന്റെ പ്രവർത്തനങ്ങൾ കൂടുതൽ കാര്യക്ഷമമായി നിർവഹിക്കാൻ ഇത് സഹായകമാകും.
--ND--
(Visitor Counter : 53
ആരോഗ്യ, കുടുംബക്ഷേമ മന്ത്രാലയം
കേന്ദ്ര ആരോഗ്യ മന്ത്രാലയം അംഗീകരിച്ച ദേശീയ വിദഗ്ദ്ധ സംഘത്തിന്റെ പുതിയ ശുപാർശകൾ;കോവിഡ് 19 പ്രതിരോധ കുത്തിവയ്പ്പ്, അസുഖം ഭേദമായി 3 മാസത്തിന് ശേഷം മതിയാകും.
ന്യൂഡൽഹി, മെയ് 19 , 2021
 കോവിഡ് 19 പ്രതിരോധ കുത്തിവയ്പ്പിനെ സംബന്ധിക്കുന്ന പുതിയ ശുപാർശകൾ കേന്ദ്ര ആരോഗ്യ കുടുംബക്ഷേമ മന്ത്രാലയത്തിന് സമർപ്പിച്ചു. കോവിഡ് 19 മഹാമാരിയുമായി ബന്ധപ്പെട്ട് ഉരുത്തിരിയുന്ന പുതിയ സാഹചര്യങ്ങളും ആഗോളതലത്തിൽ ലഭ്യമായ ശാസ്ത്രീയ തെളിവുകളും അനുഭവങ്ങളും അടിസ്ഥാനമാക്കിയാണ് ശുപാർശകൾ.
ഇനിപ്പറയുന്ന സാഹചര്യങ്ങളിൽ കോവിഡ് 19 പ്രതിരോധ കുത്തിവയ്പ്പ് നീട്ടി വയ്ക്കാവുന്നതാണ് :
i. ലാബ് പരിശോധനയിലൂടെ കോവിഡ് വൈറസ് ബാധ  സ്ഥിരീകരിക്കപ്പെട്ട വ്യക്തികൾ, സുഖം പ്രാപിച്ച് 3 മാസത്തിന് ശേഷം പ്രതിരോധ കുത്തിവയ്പ്പ് എടുത്താൽ മതിയാകും.
ii. ആന്റി-സാർസ് -2 മോണോക്ലോണൽ ആന്റിബോഡി അല്ലെങ്കിൽ പ്ലാസ്മ ചികിത്സയ്ക്ക് വിധേയരായ കോവിഡ് രോഗ ബാധിതർ സുഖം പ്രാപിച്ച് ആശുപത്രി വിട്ട തീയതി മുതൽ 3 മാസത്തിന് ശേഷം പ്രതിരോധ കുത്തിവയ്പ്പ് എടുത്താൽ മതിയാകും.
iii. ഒന്നാം ഡോസ് പ്രതിരോധ കുത്തിവയ്പ്പ് എടുക്കുകയും രണ്ടാം ഡോസ് എടുക്കുന്നതിനു മുൻപ് കോവിഡ് ബാധിക്കുകയും ചെയ്ത വ്യക്തികൾ, സുഖം പ്രാപിച്ച് 3 മാസത്തിന് ശേഷം രണ്ടാമത്തെ ഡോസ്എടുത്താൽ മതിയാകും.
iv. ആശുപത്രി പരിചരണമോ ഐസിയു പരിചരണമോ ആവശ്യമുള്ള മറ്റേതെങ്കിലും ഗുരുതരമായ രോഗമുള്ളവർ കോവിഡ് 19 പ്രതിരോധ കുത്തിവയ്പ്പിന് മുൻപ് 4-8 ആഴ്ച വരെ കാത്തിരിക്കണം.
കോവിഡ് 19 പ്രതിരോധ കുത്തിവയ്പ്പ് സ്വീകരിച്ച് 14 ദിവസത്തിനുശേഷവും, കോവിഡ് 19 ബാധിച്ചയാളാണെങ്കിൽ RT-PCR പരിശോധന നെഗറ്റീവ് ആയ ശേഷവും, ഒരു വ്യക്തിക്ക് രക്തം ദാനം ചെയ്യാവുന്നതാണ്.
മുലയൂട്ടുന്ന എല്ലാ അമ്മമാരും കോവിഡ് 19 പ്രതിരോധ കുത്തിവയ്പ്പ് ശുപാർശ ചെയ്യുന്നു.
കോവിഡ് 19 പ്രതിരോധ കുത്തിവയ്പ്പിന് മുമ്പ് ദ്രുത ആന്റിജൻ പരിശോധന  വഴി വാക്സിൻ സ്വീകർത്താക്കളെ സ്ക്രീനിംഗ് നടത്തേണ്ട ആവശ്യമില്ല.
ഈ ശുപാർശകൾ ശ്രദ്ധിയിൽപ്പെടുത്താനും, അവ ഫലപ്രദമായി നടപ്പാക്കാനും പ്രചരിപ്പിക്കാനും ആവശ്യമായ നടപടികൾ കൈക്കൊള്ളാനും കേന്ദ്ര ആരോഗ്യ മന്ത്രാലയം സംസ്ഥാന-കേന്ദ്ര ഭരണ പ്രദേശങ്ങൾക്ക് കത്തെഴുതിയിട്ടുണ്ട്.
IE/SKY
പ്രത്യേക സേവനങ്ങളും ഫീച്ചറുകളും
ദീന് ദയാല് സ്പര്ശ് യോജന സ്കോളര്ഷിപ്പിന് വിദ്യാര്ത്ഥികള്ക്ക് അപേക്ഷിക്കാം
തപാല് വകുപ്പ് ആറ് മുതല് ഒമ്പത് വരെ ക്ലാസുകളിലെ വിദ്യാര്ത്ഥികള്ക്കായുള്ള 'ദീന് ദയാല് സ്പര്ശ്
യോജന 2022 -23  സ്കോളര്ഷിപ്പ് പദ്ധതിയിലേക്ക് അപേക്ഷകൾ ക്ഷണിച്ചു
പദ്ധതി പ്രകാരം ഈ അധ്യയന വര്ഷത്തില് കേരള തപാല് സര്ക്കിളിലെ 40 വിദ്യാര്ത്ഥികള്ക്ക് 6000 രൂപ വീതം സ്കോളര്ഷിപ്പ് തുക നല്കും.ആറാം ക്ലാസ് മുതല് ഒമ്പതാം ക്ലാസ് വരെ പഠിക്കുന്നതും, ഈയിടെ നടന്ന അവസാന പരീക്ഷയില് 60% മാര്ക്ക്  നേടിയതും കൂടാതെ കേരള തപാല് സര്ക്കിളിലെ ഏതെങ്കിലും ഫിലാറ്റലി ബ്യൂറോയിലെ ഫിലാറ്റലിക് നിക്ഷേപ അക്കൗണ്ട് ഉള്ളവര്ക്കും സ്പര്ശ് മത്സരത്തില് പങ്കെടുക്കാന് അര്ഹതയുണ്ട്.
'ക്വിസ്, 'ഫിലാറ്റലി പ്രോജക്റ്റ്' എന്നിങ്ങനെ മത്സരത്തിന് രണ്ട് ഘട്ടങ്ങളുണ്ട്. ആദ്യഘട്ട ക്വിസ് മത്സരത്തില് പങ്കെടുക്കുന്നതിനുള്ള അപേക്ഷ ബന്ധപ്പെട്ട തപാല് ഡിവിഷണല് സൂപ്രണ്ടിന് ജൂലൈ 31 നകം രജിസ്റ്റേര്ഡ് തപാല്/ സ്പീഡ് പോസ്റ്റില് സമര്പ്പിക്കണം. കൂടുതല് വിവരങ്ങള്ക്ക് www.keralapost.gov.in സന്ദര്ശിക്കുക.
-NS-
(Visitor Counter : 337
മന്ത്രിസഭ
വിമുക്തഭടന്മാര്ക്കുള്ള പങ്കാളിത്ത ആരോഗ്യ പദ്ധതി  രണ്ടാം ലോകമഹായുദ്ധ ഭടന്മാര്ക്കും,
എമര്ജന്സി കമ്മിഷന്ഡ് ഓഫീസര്മാര്ക്കും , ഷോര്ട്ട് സര്വീസ് കമ്മിഷന്ഡ് ഓഫീസര്മാര്ക്കും
 കാലാവധിക്ക് മുമ്പ് പിരിഞ്ഞവര്ക്കുംബാധകമാക്കാന് മന്ത്രിസഭയുടെ
അംഗീകാരം
40,000 ലധികം പേര്ക്ക് ഗുണമുണ്ടാകും.
വിമുക്തഭടന്മാര്ക്കുള്ള പങ്കാളിത്ത ആരോഗ്യ പദ്ധതി  രണ്ടാം ലോകമഹായുദ്ധ ഭടന്മാര്ക്കും, എമര്ജന്സി കമ്മിഷന്ഡ് ഓഫീസര്മാര്ക്കും , ഷോര്ട്ട് സര്വീസ് കമ്മിഷന്ഡ് ഓഫീസര്മാര്ക്കും  കാലവധിക്ക് മുമ്പ് പിരിഞ്ഞവര്ക്കും ലഭ്യമാക്കാന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി.
(ഇതിന്റെ ഫലമായി ഇതുവരെ ഇ.സി.എച്ച്.എസിന്റെ പരിധയില് ഉള്പ്പെടാതിരുന്ന 43,000 ലധികം പേര്ക്ക് ചില നിബന്ധനകളുടെ അടിസ്ഥാനത്തില് ഇ.സി.എച്ച്.എസ് സൗകര്യത്തിന്റെ കീഴില് 425 ഇ.സി.എച്ച്.എസ് പോളിക്ലിനിക്കുകള്, എംപാനല് ചെയ്തിട്ടുള്ള 25,000 ലധികം വരുന്ന സ്വകാര്യ ആശുപത്രികള്, രാജ്യത്തുടനീളമുള്ള എല്ലാ ഗവണ്മെന്റ് ആശുപത്രികള് എന്നിവയടങ്ങുന്ന ശൃംഖലയില് നിന്ന് പണമില്ലാത്ത മെഡിക്കല് പരിരക്ഷ ലഭിക്കും.
പ്രത്യേക ഇളവിന്റെ അടിസ്ഥാനത്തില് ഇ.സി.എച്ച്.എസ്സില് ചേരുന്നതിന് യുദ്ധ-വിധവകളെ ഒറ്റത്തവണ സംഭാവനയില് നിന്നും ഒഴിവാക്കിയിട്ടുമുണ്ട്.
2003-ല് എന്.ഡി.എ ഗവണ്മെന്റ് ആരംഭിച്ച ഇ.സി.എച്ച്.എസ്സിലൂടെ 54 ലക്ഷം വിമുക്തഭടന്മാരായ പെന്ഷന്കാര്, അവരുടെ ആശ്രിതര്, മറ്റ് ചില വിഭാഗങ്ങള് എന്നിവര്ക്ക് മികച്ച ഗുണനിലവാരമുള്ള മെഡിക്കല് പരിരക്ഷ ലഭ്യമാക്കുന്നുണ്ട്.
വിമുക്തഭന്മാരുടെ ക്ഷേമത്തിന് വേണ്ടിയുള്ള നടപടികള്:
അധികാരത്തിലെത്തിയ ആദ്യദിവസം മുതല് തന്നെ രാജ്യത്തിന് വേണ്ടി വിലമതിക്കാനാകാത്ത സേവനം നടത്തിയ നമ്മുടെ ധീരരായ വിമുക്തഭടന്മാരുടെ ക്ഷേമത്തിന് വേണ്ടി ഗവണ്മെന്റ് പ്രത്യേക താല്പര്യമെടുത്ത് സ്വീകരിച്ച നയങ്ങളില് മറ്റൊരു നാഴികകല്ലാണ് ഇന്നത്തെ ഈ തീരുമാനം.
നാലുപതിറ്റാണ്ടുകളായി മുടങ്ങിക്കിടന്നിരുന്ന വിമുക്തഭടന്മാര്ക്ക് വേണ്ടിയുള്ള ഒരു റാങ്ക് ഒരു പെന്ഷന് പദ്ധതി നടപ്പാക്കിയതിന്റെ ഫലമായി 20ലക്ഷത്തിലേറെ വിമുക്തഭടന്മാര്ക്ക് ഇന്ന് 35,000 കോടിയിലേറെ രൂപ ഈ പദ്ധതിയുടെ ഭാഗമായി ലഭിക്കുന്നുണ്ട്. പെന്ഷന് 40% വര്ദ്ധിപ്പിച്ചു, കാലാവധിക്ക് മുമ്പേ വിരമിച്ചവര്ക്ക് അംഗപരിമിത പെന്ഷന്, യഥാര്ത്ഥ നിയന്ത്രണരേഖ, നിയന്ത്രണ രേഖ, അന്താരാഷ്ട്ര അതിര്ത്തി എന്നിവിടങ്ങളിലുള്ളവര്ക്ക് യുദ്ധ അപകട നഷ്ടപരിഹാര പ്രയോഗക്ഷമതക്ക് അര്ഹത, പുതുതായി രൂപം നല്കിയ ആര്മി കാഷ്വാലിറ്റി ക്ഷേമനിധിയിലൂടെ സൈനികരുടെ പരമത്യാഗത്തിന് സാമ്പത്തിക സഹായം, എക്സ്-ഗ്രേഷ്യാ, അഡ്ഹോക്ക് അലവന്സുകള് വര്ദ്ധിപ്പിച്ചു, ഇതിനകംവിരമിച്ച 30,000 ലധികം സൈനികര്ക്ക് 36 തൊഴിലുകളില് നൈപുണ്യ വികസന പരിശീലനം നല്കി.
SU MRD- 188
പ്രധാനമന്ത്രിയുടെ ഓഫീസ്
പാരാലിമ്പിക്സിലെ പ്രകടനത്തിന് ഭവിന പട്ടേലിനെ പ്രധാനമന്ത്രി അഭിനന്ദിച്ചു
പ്രധാനമന്ത്രി ശ്രീ നരേന്ദ്ര മോദി, പാരാലിമ്പിക്സിലെ ഭവിന പട്ടേലിന്റെ പ്രകടനത്തിന് അഭിനന്ദനം അറിയിക്കുകയും നാളെ അവരുടെ വിജയത്തിന് രാജ്യത്തിന്റെ പിന്തുണ അറിയിക്കുകയും ചെയ്തു.
പ്രധാനമന്ത്രി ട്വീറ്റ് ചെയ്തു:
" അഭിനന്ദനങ്ങൾ ഭവിന പട്ടേൽ ! നിങ്ങൾ നന്നായി കളിച്ചു.
നിങ്ങളുടെ വിജയത്തിനായി മുഴുവൻ രാജ്യവും പ്രാർത്ഥിക്കുന്നു, നാളെ നിങ്ങൾക്കായി സന്തോഷിക്കും. നിങ്ങൾ നിങ്ങളുടെ പരമാവധി നൽകുകയും സമ്മർദ്ദമില്ലാതെ കളിക്കുകയും ചെയ്യുക. നിങ്ങളുടെ വിജയം രാജ്യത്തെ മൊത്തത്തിൽ പ്രചോദിപ്പിക്കുന്നു. "
(
ഗിരിവര്ഗ്ഗകാര്യ മന്ത്രാലയം
ഗോത്ര ആരോഗ്യ - പോഷകാഹാര പോർട്ടൽ ആയ 'സ്വാസ്ഥ്യ' ക്ക് തുടക്കം;
നാഷണൽ ഓവർസീസ് പോർട്ടലും നാഷണൽ ട്രൈബൽ ഫെലോഷിപ്പ് പോർട്ടലും ആരംഭിച്ചു
(ആദിവാസി കാര്യ മന്ത്രാലയം ഇന്ന് നിരവധി പദ്ധതികൾ പ്രഖ്യാപിച്ചു.അതിൽ ആരോഗ്യ-പോഷകാഹാരങ്ങളെ സംബന്ധിച്ച ‘സ്വാസ്ഥ്യ’ പോർട്ടലും ‘അലേഖ്’ എന്ന ഇ-ന്യൂസ്ലെറ്ററും ഉൾപ്പെടുന്നു. നാഷണൽ ഓവർസീസ് പോർട്ടലും നാഷണൽ ട്രൈബൽ ഫെലോഷിപ്പ് പോർട്ടലും മറ്റ് രണ്ട് പുതുസംരംഭങ്ങളാണ്.
കേന്ദ്ര ആദിവാസി കാര്യ മന്ത്രി ശ്രീ അർജുൻ മുണ്ട, സഹമന്ത്രി ശ്രീമതി രേണുക സിംഗ് സരുത, മന്ത്രാലയത്തിലെ മറ്റ് മുതിർന്ന ഉദ്യോഗസ്ഥർ തുടങ്ങിയവർ ചടങ്ങിൽ പങ്കെടുത്തു.
ഇന്ത്യയിലെ ആദിവാസി ജനതയുടെ ആരോഗ്യവും പോഷകാഹാരവുമായി ബന്ധപ്പെട്ട എല്ലാ സമഗ്ര വിവരങ്ങളും ലഭ്യമാകുന്ന ‘സ്വാസ്ഥ്യ’ എന്ന ഇ-പോർട്ടൽ ശ്രീ അർജുൻ മുണ്ട ഉദ്ഘാടനം ചെയ്തു. പ്രാമാണിക അറിവുകൾ, വൈദഗ്ദ്ധ്യം, അനുഭവങ്ങൾ എന്നിവ കൈമാറ്റം ചെയ്യാനും 'സ്വാസ്ഥ്യ' സഹായിക്കും. എൻ.ഐ.സി. ക്ളൗഡിലാണ് http://swasthya.tribal.gov.in എന്ന പോർട്ടൽ ഹോസ്റ്റു ചെയ്തിരിക്കുന്നത്.
ഫേസ്ബുക്കുമായി സഹകരിച്ചുള്ള മന്ത്രാലയത്തിന്റെ സംരംഭമായ ‘ഗോയിംഗ് ഓൺലൈൻ ആസ് ലീഡേഴ്സ് ’ പദ്ധതിയെ കുറിച്ചും ശ്രീ അർജുൻ മുണ്ട ചടങ്ങില് പറഞ്ഞു. ഇന്ത്യയിലുടനീളമുള്ള 5000 ആദിവാസി യുവാക്കൾക്ക് മാർഗ്ഗദർശനം നൽകുകയും അവരവരുടെ സമുദായങ്ങൾക്ക് ഗുണം ലഭിക്കും വിധം ഗ്രാമതല ഡിജിറ്റൽ യുവ നേതാക്കളാകാൻ അവരെ പ്രാപ്തരാക്കുകയും ചെയ്യുക എന്നതാണ് ഗോൾ പദ്ധതിയിലൂടെ മന്ത്രാലയം ലക്ഷ്യമിടുന്നത്. അധ്യാപക ദിനമായ 2020 സെപ്റ്റംബർ 5 ന് പദ്ധതിയുടെ സമാരംഭത്തിനും മൊബൈൽ വിതരണത്തിനുമുള്ള രൂപ രേഖയും പ്രഖ്യാപിച്ചു.
2020-21 അധ്യയന വർഷത്തേക്കുള്ള ഫെലോഷിപ്പുകൾ, ഓവർസീസ് സ്കോളർഷിപ്പുകൾ എന്നിവയുടെ ഓൺലൈൻ അപേക്ഷ ആരംഭിക്കുമ്പോൾ തന്നെ സുതാര്യതമായും എളുപ്പത്തിലും എല്ലാ വിവരങ്ങളും പട്ടിക വർഗ്ഗ വിദ്യാർത്ഥികൾക്ക് ലഭ്യമാകുമെന്ന് അദ്ദേഹം കൂട്ടിച്ചേർത്തു.
ഗോത്രവർഗ മന്ത്രാലയവും മറ്റ് 37 മന്ത്രാലയങ്ങളും ഗോത്രവർഗ്ഗക്ഷേമത്തിനായി നടപ്പാക്കിയ വിവിധ പദ്ധതികളും ബജറ്റ് വിഹിതവും http://dashboard.tribal.gov.in എന്ന ഡാഷ്ബോർഡിലെ വിവിധ സൂചകങ്ങളിൽ ലഭ്യമാണ്.
ത്രൈമാസ ഇ-ന്യൂസ്ലെറ്റർ ആയ ‘അലേഖ്’ ശ്രീമതി രേണുക സിംഗ് സരുത പുറത്തിറക്കി.
രാജ്യരക്ഷാ മന്ത്രാലയം
ഏരിയല് ഫോട്ടോഗ്രാഫി / വിദൂര സംവേദന സര്വ്വേ എന്നിവയ്ക്ക് അനുമതി നല്കാനുള്ള വെബ്സൈറ്റ് രാജ്യരക്ഷാ മന്ത്രി ഉദ്ഘാടനം ചെയ്തു
ആകാശ സര്വ്വേ നടത്തുന്നതിന് സിവില്, വ്യോമയാന ഡയറക്ടറേറ്റിന്റെ അന്തിമ അനുമതിയായ നോ ഒബ്ജക്ഷന് സര്ട്ടിഫിക്കറ്റ്  നല്കുന്നതിനുള്ള രാജ്യരക്ഷാ മന്ത്രാലയത്തിന്റെ വെബ്പോര്ട്ടല്  രാജ്യരക്ഷാ മന്ത്രി ന്യൂഡല്ഹിയില് ഇന്ന് ഉദ്ഘാടനം ചെയ്തു. അനുമതി നല്കുന്നതിന് എടുത്ത സമയം നിരീക്ഷിക്കുന്നതിനായി ഒരു ആഭ്യന്തര നിരീക്ഷണ സമ്പ്രദായം ഏര്പ്പെടുത്തണമെന്ന് ശ്രീ. രാജ്നാഥ് സിംഗ് നിര്ദ്ദേശിച്ചു. സംസ്ഥാന ഗവണ്മെന്റുകള് /പൊതുമേഖലാ സംരംഭങ്ങള്/സ്വയംഭരണ സ്ഥാപനങ്ങള് മുതലായവ നിയോഗിക്കുന്ന ഏജന്സികള്ക്ക് പ്രയോജനകരമായ ഈ പോര്ട്ടല് നിലവില് വരുന്നതോടെ എന്.ഒ.സി. ലഭിക്കുന്നതിനുള്ള കാലതാമസം ഗണ്യമായി കുറയും. ഒപ്പം കൂടുതല് സുതാര്യതയും, സൂക്ഷ്മതയും ഉറപ്പ് വരുത്തും.
(ND/MRD
പ്രധാനമന്ത്രിയുടെ ഓഫീസ്
പാർലമെന്റിന്റെ ബജറ്റ് സമ്മേളനത്തെക്കുറിച്ചുള്ള രാഷ്ട്രീയ പാർട്ടി യോഗത്തെ പ്രധാനമന്ത്രി അഭിസംബോധന ചെയ്തു
(2021 ജനുവരി 30 ന് നടന്ന പാർലമെന്റ് ബജറ്റ് സമ്മേളനത്തെക്കുറിച്ചുള്ള വിവിധ രാഷ്ട്രീയ പാർട്ടികളുടെ യോഗത്തെ പ്രധാനമന്ത്രി ശ്രീ നരേന്ദ്ര മോദി അഭിസംബോധന ചെയ്തു.
മഹാത്മാഗാന്ധിയുടെ പുണ്യ തിഥിയിൽ പ്രധാനമന്ത്രി ആദരാഞ്ജലി അർപ്പിക്കുകയും അദ്ദേഹത്തിന്റെ സ്വപ്നങ്ങൾ സാക്ഷാത്കരിക്കാൻ നാം പരിശ്രമിക്കുകയും ചെയ്യണമെന്ന് അദ്ദേഹം പറഞ്ഞു. ഇന്ന് രാവിലെ യുഎസ്എയിലെ മഹാത്മാഗാന്ധിയുടെ പ്രതിമ അപഹരിക്കപ്പെട്ടതിനെ അദ്ദേഹം അപലപിച്ചു, അത്തരം വിദ്വേഷ അന്തരീക്ഷം നമ്മുടെ ലോകത്തിന് സ്വീകാര്യമല്ലെന്ന് അദ്ദേഹം പറഞ്ഞു.
കാർഷിക നിയമങ്ങളുടെ വിഷയത്തെ തുറന്ന മനസ്സോടെയാണ് സർക്കാർ സമീപിക്കുന്നതെന്ന് പ്രധാനമന്ത്രി ഉറപ്പ് നൽകി. സർക്കാരിന്റെ നിലപാട് ജനുവരി 22 ന് ഉണ്ടായിരുന്നതു പോലെയാണെന്നും കൃഷി മന്ത്രി നൽകിയ നിർദ്ദേശം ഇപ്പോഴും നിലനിൽക്കുന്നുണ്ടെന്നും അദ്ദേഹം പറഞ്ഞു. ചർച്ചകൾ മുന്നോട്ട് കൊണ്ടുപോകുന്നതിനു ഒരു ഫോൺ കോൾ മാത്രമകലെയാണ് കാർഷിക മന്ത്രി എന്ന് അദ്ദേഹം ആവർത്തിച്ചു.
ജനുവരി 26 ന് നടന്ന നിർഭാഗ്യകരമായ സംഭവത്തെക്കുറിച്ച് നേതാക്കൾ നടത്തിയ പരാമർശങ്ങളിൽ, നിയമം നിയമത്തിൻ്റെ വഴി സ്വീകരിക്കുമെന്ന് പ്രധാനമന്ത്രി പറഞ്ഞു.
യോഗത്തിൽ നേതാക്കൾ ഉന്നയിച്ച വിഷയങ്ങളിൽ വിശദമായ ചർച്ചയ്ക്ക് സർക്കാർ തയ്യാറാണെന്ന് പ്രധാനമന്ത്രി പറഞ്ഞു. പാർലമെന്റിന്റെ സുഗമമായ പ്രവർത്തനത്തിന്റെ പ്രാധാന്യവും സഭയിൽ സമഗ്രമായ സംവാദങ്ങളും നടക്കേണ്ടതിൻ്റെ ആവശ്യകത അദ്ദേഹം ആവർത്തിച്ചു. ഇടയ്ക്കിടെയുള്ള തടസ്സങ്ങൾ മൂലം ചെറിയ കക്ഷികൾക്ക് അവരുടെ നിലപാട് വേണ്ടത്ര പ്രകടിപ്പിക്കാൻ കഴിയാതെ കഷ്ടപ്പെടുന്നു. പാർലമെന്റ് സുഗമമായി പ്രവർത്തിക്കുന്നുണ്ടെന്ന് ഉറപ്പുവരുത്തേണ്ടത് വലിയ പാർട്ടികളാണെന്നും അതിലൂടെ പാർലമെന്റിൽ ചെറിയ പാർട്ടികൾക്ക് അവരുടെ അഭിപ്രായങ്ങൾ പ്രകടിപ്പിക്കാൻ കഴിയുമെന്നും അദ്ദേഹം പറഞ്ഞു.
പല മേഖലകളിലും ആഗോള നേട്ടത്തിന് ഇന്ത്യക്ക് വഹിക്കാവുന്ന പങ്ക് പ്രധാനമന്ത്രി എടുത്തുപറഞ്ഞു. ആഗോള അഭിവൃദ്ധിക്കുള്ള ഒരു ചാലകമാകാൻ കഴിയുന്ന നമ്മുടെ ജനങ്ങളുടെ കഴിവുകളെപ്പറ്റിയും അദ്ദേഹം പരാമർശിച്ചു.
പ്രധാനമന്ത്രിയുടെ ഓഫീസ്
യുപിഐ ഇടപാടുകൾ 12.8 ലക്ഷം കോടി രൂപയുടെ മൂല്യത്തോടെ 782 കോടി എന്ന നാഴികക്കല്ലിൽ എത്തിയതിൽ പ്രധാനമന്ത്രി സന്തുഷ്ടി പ്രകടിപ്പിച്ചു.
ഡിജിറ്റൽ പേയ്മെന്റുകൾ സ്വീകരിച്ചതിന് സഹ ഇന്ത്യക്കാരെ അഭിനന്ദിച്ചു
2022 ഡിസംബറിൽ 12.8 ലക്ഷം കോടി രൂപയുടെ 782 കോടി യുപിഐ ഇടപാടുകൾ എന്ന നാഴികക്കല്ലിൽ ഇന്ത്യ എത്തിയപ്പോൾ ഡിജിറ്റൽ പേയ്മെന്റുകൾ സ്വീകരിച്ചതിന് സഹ ഇന്ത്യക്കാരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ഫിൻടെക് വിദഗ്ധന്റെ ട്വീറ്റ് ത്രെഡ് പങ്കിട്ടുകൊണ്ട് പ്രധാനമന്ത്രി ട്വീറ്റ് ചെയ്തു;:
“യുപിഐയുടെ വർദ്ധിച്ചുവരുന്ന ജനപ്രീതി നിങ്ങൾ സാധ്യമാക്കിയതിനെ ഞാൻ ഇഷ്ടപ്പെടുന്നു. ഡിജിറ്റൽ പേയ്മെന്റുകൾ സ്വീകരിച്ചതിന് എന്റെ സഹ ഇന്ത്യക്കാരെ ഞാൻ അഭിനന്ദിക്കുന്നു! സാങ്കേതിക വിദ്യകളോടും നൂതനത്വത്തോടും അവർ ശ്രദ്ധേയമായ പൊരുത്തപ്പെടുത്തൽ പ്രകടമാക്കി."